《寄怀黄寓庸仙吏》
明代·梁可澜

国士清时问薜萝，中原无事海无波。天游倚剑闻长笑，日醉投壶听雅歌。

白发穷交陈榻少，黄金世态翟门多。相思双眼天南北，采采芙蓉柰尔何。

作者简介：梁可澜，字元叔。顺德人。博学工诗，隐居罗浮。慕葛洪修炼故事，自号三十二峰太狂长啸仙。署邑令连继芳高其人，访诸山中，酬和竟日。著有《狂仙遗草》、《修真要语》。清道光《广东通志》卷三二九有传。